Délután 4-ig a jogosultak 44,5 százaléka voksolt Romániában
Az elsõ részeredményeket hétfõ hajnalban teszi közzé az országos választási iroda.
A szavazásra jogosult 18,3 millió román állampolgár 44,5 százaléka adta le voksát 16 óráig a romániai elnökválasztáson - közölte vasárnap az országos választási iroda.
Ez a részvétel csaknem tíz százalékkal magasabb mint a két hete rendezett elsõ fordulóban délután négy órakor regisztrált részvétel, de a legutóbbi, 2009-es elnökválasztáson 16 órakor feljegyzett jelenlétet is majdnem öt százalékkal felülmúlja.
Az átlagnál nagyobb részvételt az ország déli részén, a Duna menti megyékben jegyezték fel, a legkisebbet Székelyföldön. Hargita megye a sereghajtó 30,74 százalékos részétellel, Kovászna az utolsó elõtti 32,27 százalékkal.
A külföldi szavazóköröknél a román média szerint sokhelyütt hosszú sorok alakultak ki, és kérdéses, hogy sikerül-e minden sorban állónak leadnia voksát urnazárásig. A szavazókörök mindenütt helyi idõ szerint 21 óráig tartanak nyitva. Teodor Melescanu külügyminiszter közölte, hogy vasárnap a nap elsõ felében több mint háromszor annyian voksoltak külföldön mint a november 2-ai elsõ fordulóban.
A román állampolgárok Victor Ponta szociáldemokrata (PSD) kormányfõ és Klaus Johannis, az ellenzéki Keresztény-liberális Szövetség (ACL) jelöltje, Nagyszeben szász polgármestere közül választják meg az ország elnökét a következõ öt évre.
A választóhelyiségekbõl távozók nyilatkozatai alapján készülõ becsléseket az esti urnazáráskor, magyar idõ szerint 20 órakor ismertetik a hírtelevíziók.
Az elsõ részeredményeket hétfõ hajnalban teszi közzé az országos választási iroda.